Genius Umar

Dr. H. Genius Umar, S.Sos., M.Si.  () adolah surang politikus, birokrat, jo dosen Indonesia nan manjabat Wali Kota Pariaman periode 2018-2023 jo Wakil Wali Kota Pariaman periode 2013-2018. Inyo mulai karir birokrat pado taun 1994 sabagai staf di Kantor Pemberdayaan Masyarakat Rantau Kabupaten Padang Pariaman. Sasudah tigo kali mandapek tugas untuak mangaja, inyo mandapek gelar Doktor dari Institut Pertanian Bogor pado taun 2007. Inyo maningga karir birokrat sabagai Kapalo Bagian Sekretariat Wakil Ketua Dewan Perwakilan Daerah Republik Indonesia pado taun 2013.

## Kahidupan awal jo pandidikan
Genius Umar lahir di Kecamatan Pariaman, Kabupaten Padang Pariaman (kini Kota Pariaman), 24 Juli 1972 sabagai anak dari salapan dunsanak. Ayahnyo, St. Ali Umar (wafat 2020), adolah guru nan pensiun nan taakhir pernah manjabat Kapalo Cabang Dinas Pendidikan Kabupaten Padang Pariaman. Ibunyo namonyo Jasni, guru nan pensiun jo direktur sekolah. Kakeknyo, Jasri Umar, pernah manjabat Kapalo Kajaksaan Negeri Kota Tegal. 

Genius mampunyoi pandidikan di SD Negeri No. 2 Pauh Pariaman (lulus 1985), SMP Negeri 4 Pariaman (lusu 1988), jo SMA Negeri 2 Pariaman (luus 1991). Inyo ditarimo sabagai anak lulua Diploma III Ahli Madya Pamarintahan Sekolah Tinggi Pamarintahan Dalam Negeri (STPDN) dan lulus jo gelar Ahli Madya pado taun 1994. Pado taun 1996, inyo mandapek tugas untuak mangaja di Program Studi Manajemen Pembangunan Kota jo Daerah di Sekolah Tinggi Ilmu Administrasi Nagara, Lembaga Administrasi Nagara (STIA LAN) Republik Indonesia, Jakarta, dan mandapek gelar Sarjana Sosial Ilmu Administrasi pado taun 1997. Pado taun 2000, inyo babaliak untuak mangaji Magister Administrasi Publik di Program Pascasarjana Universitas Gadjah Mada (UGM) dan lulus jo gelar Magister Sains pado taun 2001. Salain itu, inyo mancapai gelar Doktor pado taun 2007.

## Karir birokrat
Salapeh dari STPDN pado taun 1994, inyo langsung diangkek manjadi Staf di Kantua Pemberdayaan Masyarakat Nagari Kabupaten Padang Pariaman. Pado taun nan lapeh, inyo diangkek manjadi Kapalo Subseksi Pembangunan Desa Kecamatan Sungai Geringging, Padang Pariaman. Salain dari STIA Lan RI, pado taun 1998 inyo dipromosikan manjadi Sekretaris Kecamatan Batang Anai, Padang Pariaman. Sasudah lulus mandapek gala doktor dari IPB, pado taun 2007, inyo manjabaik Kapalo Sub Bagian Panitia kerjasama Antar Lembaga Parlemen (PKLP) Sekretariat Jenderal Dewan Perwakilan Daerah Republik Indonesia (Setjen DPD RI). Pado taun 2009, inyo manjadi Kapalo Bagian PKLP Setjen DPD RI. Sataun salapeh, inyo dipromosikan manjadi Kapalo Bagian Sekretariat Wakil Ketua Dewan Perwakilan Daerah Republik Indonesia sampai 2013.

## Karir akademisi
Genius Umar parnah mangaja sabagai saurang dosen S2 Program Pascasarjana Universitas Krisnadwipayana pado taun 2012. Inyo juo adolah dosen luar biaso di Program S2 Magister Administrasi Publik Universitas Negeri Padang.

## Karir politiak
Pado taun 2013, Genius maju sabagai calon wakil wali kota mandampiangi petahana Mukhlis Rahman dalam pamilihan umum Wali Kota Pariaman 2013. Pasangan Mukhlis-Genius didukuang dek koalisi Partai Demokrat Indonesia Perjuangan, Partai Persatuan Pembangunan, jo Partai Kedaulatan Bangsa Indonesia Baru. Inyo dapek mancapai kamenangan di dalam kontestasi di ateh 4 pasangan lain jo mandapek 15.012 undi atau 36.35 persen. Genius Umar dilantik manjadi Wakil Wali Kota Pariaman dek Gubernur Sumatra Barat Irwan Prayitno pado 9 Oktober 2013 di Gedung Dewan Perwakilan Rakyat Daerah (DPRD) Kota Pariaman.

Pado taun 2018, Genius maju sabagai calon wali kota basamo jo Ketua DPRD Kota Pariaman petahana Mardison Mahyuddin dalam pamilihan umum Wali Kota Pariaman 2018. Mardison adolah lawan Genius pado taun 2013. Pajuangan Genius-Mardison didukuang dek koalisi Partai Golongan Karya, Partai Amanat Nasional, Partai Persatuan Pembangunan, Partai Demokrasi Indonesia Perjuangan, jo Partai Bulan Bintang. Inyo dapek mancapai kamenangan di dalam kontestasi malalui 2 pasangan lain jo mandapek 24.021 undi atau 54,67 persen. Genius Umar dilantik manjadi Wali Kota Pariaman dek Gubernur Sumatra Barat Irwan Prayitno pado 9 Oktober 2018 di Aula Kantor Gubernur Sumatra Barat.

## Kahidupan priabadi
Genius Umar babini jo Lucyanel Arlym, surang dokter jo birokrat nan manjabat sabagai Staf Ahli Wali Kota Pariaman Bidang kamasyarakatan. Inyo punyo ampek anak laki-laki nan banamo Syakira Farzana G.U, Syamil Philosophy G.U., Syatir Emirate G.U. jo Syaskia Syazana G.U.

## Rujuakan